ད་ལྟའི་ཏུན་ཧོང་རྫོང་གི་ལྷོ་ནུབ་ཀྱི་ལེ་བར་ཉེར་ལྔ་ཙམ་གྱི་སར་མོ་ཀོ་ཁུས་ལྱེགཱྀམྤསྟེ་རྡོ་ཁང་གཏེར་མཛོད་དམ་སངས་རྒྱས་སྟོང་གི་བྲག་ཕུག་ཅེས་ཀྲུང་གོའི་བྲག་ཕུག་ཆེན་པོ་གསུམ་གྱི་ཡ་གྱལ་འཛམ་གླིང་ན་སྐད་གྲགས་རྒྱས་པ་ཞིག་ཡོད།བྲག་ཕུག་དེ་ནི་སྤྱི་ལོ་༣༦༦ལོར་རྒྱའི་བཙུན་པ་ཡོ་ཙུན་ཞེས་པ་ཞིག་གིས་གནས་འདི་ནས་སྒོམ་བརྒྱབ་ཚེ་སངས་རྒྱས་སྟོང་གིས་ཞལ་གཟིགས་བྱུང་བའི་རྣམ་པ་མཚོན་ཆེད་བྲག་ཕུག་ཅིག་བསྐོས།དེ་ནས་ཧྥ་ལེང་སོགས་རྣལ་འབྱོར་བ་རིམ་བྱོན་གྱིས་ལོ་ངོ་བཞི་བརྒྱ་ལྷག་གི་རིང་ལ་བྲག་ཕུག་ཆིག་སྟོང་ལྷག་ཅིག་བརྐོས་པར་མ་ཟད་ལྡེབས་བྲིས་དང་སྐུ་བརྙན་སོགས་ཀྱང་གྲངས་ཀྱིས་མི་ཟིན་པ་ཞིག་བཞེངས་བསྐྲུན་བྱས།དོན་གྲུབ་རྒྱལ་གྱིས་བྲིས་པའི་གནའ་རབས་ཀྱི་རིག་གནས་སྒྱུ་རྩལ་གྱི་བང་མཛོད་ཏུན་ཧོང་ཞེས་པར།རྒྱའི་ལོ་རྒྱུས་ཀྱི་དེབ་ཐེར་དུ་བཀོད་པ་ལྟར་ན།སྤྱི་ལོ་༧༨༨༤༨ལོའི་བར་གྱི་ལོ་ངོ་དྲུག་ཅུ་རེ་བདུན་གྱི་རིང་ལ་བོད་དམག་གིས་ཏུན་ཧོང་ལ་དབང་བསྒྱུར་བ་དང་།དེའི་རྗེས་ཀྱི་ལོ་ངོ་མང་བོའི་རིང་ལའང་བོད་ཀྱི་དམག་དཔུང་དང་མཚེར་འཛིན་གྱི་ཚོ་བ་ཁག་ཅིག་འདི་གར་སྡོད་པའི་གནས་ཚུལ་བྱུང་མྱོང་།ཞེས་བཤད་པ་ལྟར་བོད་བཙན་པོའི་སྐབས་ལོ་ངོ་དུ་མར་གནས་འདིར་དབང་བསྒྱུར་བྱས་མྱོང་བས།བོད་མི་དག་གིས་ཀྱང་བྲག་ཕུག་སུམ་ཅུ་ལྷག་བརྐོས་ཏེ་བོད་ཀྱི་ཆོས་སྲིད་རིག་གནས་དང་འབྲེལ་བའི་ལོ་རྒྱུས་ཀྱི་དཔེ་ཆ་དང་ལྡེབས་བྲིས་སོགས་དངོས་རྫས་བགྲང་གིས་མི་ལོངས་པ་ཞིག་གནས་འདིར་ལོ་རྒྱུས་ཀྱི་དན་རྟགས་སུ་བཞག